SET ภาคเช้าร่วงกว่า 10 จุด หลุดแนวรับ 1,660 จุด เซ่นปัจจัยลบต่างประเทศ
SET ภาคเช้าร่วงกว่า 10 จุด หลุดแนวรับ 1,660 จุด เซ่นปัจจัยลบต่างประเทศ โดย ณ เวลา 10.12 น. อยู่ที่ระดับ 1,658.96 จุด ลบ 10.72 จุด หรือ 0.64% สูงสุด 1,663.40 จุด ต่ำสุด 1,658.11 จุด มูลค่าการซื้อขาย 7 พันล้านบาท  
SET ภาคเช้าร่วงกว่า 10 จุด หลุดแนวรับ 1,660 จุด เซ่นปัจจัยลบต่างประเทศ โดย ณ เวลา 10.12 น. อยู่ที่ระดับ 1,658.96 จุด ลบ 10.72 จุด หรือ 0.64% สูงสุด 1,663.40 จุด ต่ำสุด 1,658.11 จุด มูลค่าการซื้อขาย 7 พันล้านบาท  
8 พ.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 10.12 น. อยู่ที่ระดับ 1,658.96 จุด ลบ 10.72 จุด หรือ 0.64% สูงสุด 1,663.40 จุด ต่ำสุด 1,658.11 จุด มูลค่าการซื้อขาย 7 พันล้านบาท  
ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดว่าจะพักตัว เนื่องจากมีแรงถ่วงจากกรณีสงครามการค้าระหว่างสหรัฐฯ และจีนที่ดูสับสนอีกรอบ จากที่นายโดนัลด์ ทรัมป์ ประธานาธิบดีสหรัฐ ส่งสัญญาณไม่พอใจจีนทำให้ภาพเป็นลบในระยะสั้น อย่างไรก็ดีจีนยังยืนยันที่จะไปเจรจาการค้ากับสหรัฐฯต่อไป ดังนั้น ตลาดฯอาจจะพักตัวระยะสั้น ด้านตลาดหุ้นในภูมิภาคเอเชียเช้านี้ส่วนใหญ่จะติดลบเฉลี่ย 0.5-0.6%
ทั้งนี้ วันนี้บ้านเราให้ติดตามเรื่องคณะกรรมการการเลือกตั้ง (กกต.) จะประกาศผลการเลือกตั้ง ส.ส.แบบบัญชีรายชื่อ (ปาร์ตี้ลิสต์) โดยรอดูว่าจะประกาศก่อนผลการวินิจฉัยของศาลรัฐธรรมนูญกรณีสูตรคำนวณ ส.ส.บัญชีรายชื่อในวันนี้หรือไม่ แม้ทางกกต.ยืนยันว่าจะไม่ประกาศวันนี้ อยากจะรอดูศาลฯตีความก่อนว่าสูตรจะออกมาเป็นอย่างไร นอกจากนี้ให้ติดตามการประชุมคณะกรรมการนโยบายการเงิน (กนง.) ในวันนี้ ซึ่งคาดว่าจะคงอัตราดอกเบี้ยนโยบาย และไม่น่าจะมีนัยยะต่อตลาดฯ
พร้อมให้แนวรับ 1,665-1,660 จุด ส่วนแนวต้าน 1,675-1,683 จุด
 
 